# Benedetta Tagliabue

Benedetta Tagliabue (Milà, 24 de juny de 1963) és una arquitecta italiana establerta a Catalunya, cap de l'estudi EMBT.

## Biografia

Va néixer el 1963 a Milà. Estudià arquitectura a l'Istituto Universitario d'Architettura di Venezia (IUAV), on es graduà el 1989. Amplià els seus estudis a Nova York, però just en finalitzar la seva tesi doctoral l'any 1989 es traslladà a Barcelona, L'any 1991 començà a col·laborar amb Enric Miralles, la seva parella sentimental, amb qui s'associà més tard per a formar l'estudi Enric Miralles-Benedetta Tagliabue (EMBT).
Al costat d'Enric Miralles ha realitzat projectes tant a Catalunya com arreu del món, fent una especial menció a la construcció de l'Edifici del Parlament d'Escòcia (1998-2004), que guanyaren en un concurs internacional. Després de la mort inesperada de Miralles l'any 2000, Benedetta Tagliabue prengué la direcció de l'estudi, continuant amb els projectes que ambdós estaven construint: l'Escola de Música d'Hamburg (1997-2000), l'ampliació i restauració de l'Ajuntament d'Utrecht (2000), el Parc Diagonal Mar a Barcelona (2002), el Campus Universitari de Vigo (2003), el nou Edifici del Parlament d'Escòcia (1998-2004), el Mercat de Santa Caterina (1996-2005) i l'edifici de Gas Natural (1999-2006).
L'any 2005 fou guardonada a la Bienal d'Arquitectura Española, Premio Manuel de la Dehesa pel seu projecte del Parlament d'Escòcia 2004 i el mateix any guanya el prestigiós RIBA Stirling Prize, Millor Edifici del 2005 per l'Edifici del Parlament d'Escòcia, i amb el Premi Nacional de Patrimoni Cultural concedit per la Generalitat de Catalunya pel mercat de Santa Caterina l'any 2001. El 2009 va rebre el Premi Ciutat de Barcelona en la categoria de projecció Internacional pel Pavelló d'Espanya de l'Exposició Universal Shanghai 2010. El 2013 va entrar a formar part del Consell Assessor de l'Arts Santa Mònica. Va ser guardonada amb la Creu de Sant Jordi l'any 2019.

## Selecció d'obres

* 1996-1999: Sis Habitatges a Borneo (Amsterdam)
* 1999-2001: Parc dels colors (Mollet del Vallès)
* 1997-2002: Parc Diagonal Mar (Barcelona)
* 1997-2000: Rehabilitació de l'Ajuntament d'Utrecht (Països Baixos)
* 1997-2005: Mercat de Santa Caterina (Barcelona)
* 1998-2000: Escola de Música a (Hamburg, Alemanya)
* 1999-2000: Escenografia per a l'ópera Don Quijote, Teatre Liceu, Barcelona
* 1998-2004: Edifici del Parlament d'Escòcia (Edimburg)
* 1999-2003: Campus de la Universitat de Vigo
* 1999-2006: Edifici de Gas Natural (Barcelona)
* 1997-2007: Biblioteca Pública Enric Miralles (Palafolls)
* 2002-2007: Marco Polo Platz, Hafencity Hamburg, Alemanya
* 2003-2007: Conjunt de 48 Habitatges de Protecció oficial (Figueres)

## Referències

* ↑ «Benedetta Tagliabue». Gran Enciclopèdia Catalana. [Consulta: 10 febrer 2024].
* ↑ Tagliabue, Benedetta; Andrés, Arnau; Casanovas, Roser «Integrar les diferències». Visions, 8, 01-11-2010, pàg. 70–79.
* ↑ «En Perspectiva: Benedetta Tagliabue» (en castellà). Arch Daily, 24-06-2016. [Consulta: 1r maig 2020].
* ↑ Benedetta, Tagliabue; Tagliabue, Miralles. «Integrating the building into the land: the Scottish Parliament». A: Sophia Psarra, Uta Staiger, Claudia Sternberg (eds). Parliament buildings: the architecture of politics in Europe. Londres: UCL Press, 2023, p. 465-. DOI https://doi.org/10.14324/111.9781800085343. ISBN 978-1-80008-534-3.
* ↑ Miralles, Enric; Tagliabue, Benedetta «Mercado de Santa Caterina». ARQ (Santiago), 58, 01-12-2004, pàg. 56–63. DOI: 10.4067/S0717-69962004005800018. ISSN: 0717-6996.
* ↑ García Estévez, Carolina Beatriz «Lo sólido no se disuelve en el aire: Nueva Sede de Gas Natural en Barcelona, 1999-2008». DC PAPERS, revista de crítica y teoría de la arquitectura, 17-18, 2009, pàg. 205–230. ISSN: 1887-2360.
* ↑ Fernandez Garcia, Ana Maria. «A Modern City with Local Identity». A: MoMoWo. Women. Architecture & Design Itineraries across Europe (en anglès). Založba ZRC, 2016-08-15, p. 16-45. ISBN 978-961-254-906-0.
* ↑ «El Govern distingeix amb la Creu de Sant Jordi 29 personalitats i 15 entitats». Generalitat de Catalunya, 30-04-2019.
* ↑ Palmero Iglesias, Luis M.; Gilabert Sanz, Salva «Interview Benedetta Tagliabue». VITRUVIO - International Journal of Architectural Technology and Sustainability, 6, 1, 30-06-2021, pàg. 2. DOI: 10.4995/vitruvio-ijats.2021.15870. ISSN: 2444-9091.

## Enllaços externs

* «Benedetta Tagliabue». El Poder de la Palabra.